Vsebina
Kazalo 🔎︎

# Vnosi (abecedno kazalo)

Določite obliko vnosov abecednega kazala.

Za dostop do tega ukaza ...

Izberite Vstavi – Kazala – Kazalo ali bibliografija, nato zavihek Vnosi (ko je izbrano abecedno kazalo).

### Raven

Izberite raven, ki jo želite določiti.

Raven »S« se nanaša na naslove z eno samo črko, ki vnose v kazalo razdelijo po abecednem redu. Če želite omogočiti take naslove, izberite potrditveno polje Abecedno ločilo, ki se nahaja pod Obliko.

### Zgradba in oblikovanje

Vrstica Zgradba določa, kako so sestavljeni vnosi v kazalu. Če želite spremeniti videz vnosa, v prazna polja vnesite ustrezne kode ali besedilo, ali pa kliknite v prazno polje ali na kodo in nato kliknite gumb s kodo.

- Za izbris kode iz vrstice Zgradba kliknite kodo in nato pritisnite brisalko.

- Za zamenjavo kode iz vrstice Zgradba kliknite kodo in nato še gumb koda.

- Vrstici Zgradba dodate kodo tako, da najprej kliknete v prazno polje in nato še gumb z ustrezno kodo.

#### Besedilo vnosa (E)

Vstavi besedilo izbranega vnosa.

#### Tabulatorsko mesto (T)

Vstavi tabulatorsko mesto. Za dodajanje vodilnih pik v tabulatorsko mesto izberite znak v Oknu z zapolnitvenim znakom. Za spremembo položaja tabulatorskega mesta vnesite vrednost v polje Položaj tabulatorskega mesta ali pa izberite potrditveno polje Poravnaj desno.

### Podatki o naslovu (PN)

Vstavi podatke o naslovu, kot sta npr. številka naslova in vsebina naslova. Kliknite ikono PN, da izberete, kateri podatki naj bodo prikazani.

#### Številka strani (#)

Vstavi številko strani vnosa.

#### Vse

Uveljavi trenutne nastavitve na vseh ravneh brez zaprtja pogovornega okna.

#### Znakovni slog

Določite znakovni slog za izbrano ikono v vrstici Zgradba.

#### Uredi

Odpre pogovorno okno, kjer lahko urejate izbrani znakovni slog.

Naslednje tri možnosti so na voljo le, ko je izbrana ikona T.

#### Zapolnitveni znak

Izbere vodilo tabulatorja, ki ga želite uporabiti.

#### Položaj tab. mesta

Vnesite razdaljo, ki bo med levim robom strani in tabulatorskim mestom.

#### Poravnaj desno

Tabulatorsko mesto poravna na desni rob strani.

Naslednji možnosti sta na voljo le, ko je izbrana ikona PN.

### Podatki o naslovu

Izberite podatke o naslovu, ki jih želite vključiti v vnos v kazalo.

### Pokaži do ravni

Vnesite največje število ravni, prikazanih v številki naslova. Primer: izberite »3«, da pokažete največ tri ravni. Če ima številka naslova manj kot tri ravni, je prikazana dejanska številka.

### Oblika

### Znakovni slog za glavne vnose

Določite slog oblikovanja za glavne vnose v abecednem kazalu. Če želite pretvoriti vnos v kazalo v glavni vnos, kliknite pred poljem kazala v dokumentu in nato izberite Uredi – Vnos v kazalo.

### Abecedno ločilo

Začetne črke abecedno razvrščenih vnosov kazala uporabi kot naslove odsekov.

### Z vejicami ločen ključ

Vnose v kazalu razvrsti v isto vrstico, ločene z vejicami.

#### Položaj tabulatorja glede na zamik v slogu odstavka

Tabulatorsko mesto namesti glede na vrednost »zamika od leve«, ki je določena v slogu odstavka, kar izberete pod zavihkom Slogi. Drugače se tabulatorsko mesto namesti glede na levi rob besedila.